Gene Louw (15 Julie 1931 - 12 Oktober 2015) was 'n Suid-Afrikaanse politikus. Hy was lid van die Nasionale Party, parlementslid vir Durbanville en die Paarl, administrateur van die Kaapprovinsie (1979–1989), minister van binnelandse sake (1989–1992), nasionale onderwys (1989–1990), openbare werke (1992–1993) en verdediging (1992–1993). Louw tree in 1994 uit die politiek om sy werk as prokureur in Durbanville te hervat. Hy sterf op 12 Oktober 2015 na 'n lang stryd met longontsteking en leukemie. Laerskool Gene Louw in Durbanville en die Gene Louw-verkeerskollege in Brackenfell is na hom vernoem. Louw matrikuleer aan die Hoërskool Bellville in Kaapstad, Suid-Afrika en verwerf die graad BA LLB by die Universiteit Stellenbosch. Erasmus, Esmé (21 Oktober 2015). "Gene Louw (84) trap diep spore". Netwerk24. Geargiveer vanaf die oorspronklike op 8 Oktober 2019. Besoek op 6 Maart 2020. Goldstein, Robert Justin (2001). Political censorship. Taylor & Francis. pp. 496–. ISBN 978-1-57958-320-0. Besoek op 26 Junie 2011.